29.2.2012 Jurnalul Oficial al Uniunii Europene L 57/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 14 decembrie 2011 privind semnarea, în numele Uniunii, și aplicarea cu titlu provizoriu a Acordului sub formă de schimb de scrisori între Uniunea Europeană şși Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană și a Protocolului între Uniunea Europeană și guvernul Federaţiei Ruse privind modalitățile tehnice adoptate în temeiul acordului menționat (2012/105/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (5), având în vedere propunerea Comisiei Europene, întrucât: Având în vedere importanța economică pentru Uniune a importurilor de lemn brut și importanţa pe care o are pentru Uniune Federaţia Rusă în calitate de furnizor de lemn brut, Comisia a negociat cu Federația Rusă anga- jamente conform cărora aceasta din urmă va reduce sau va elimina taxele la export pe care le aplică în prezent, inclusiv pentru lemnul brut. Aceste angajamente, care vor deveni parte din lista de concesii a Federației Ruse în cadrul Organizaţiei Mondiale a Comerţului (OMC) din momentul aderării sale la OMC, includ contingente tarifare pentru exportul anumitor tipuri specificate de lemn de conifere, din care o parte a fost alocată exporturilor în Uniune. În contextul negocierilor privind aderarea Federației Ruse la OMC, Comisia a negociat, în numele Uniunii, un Acord sub formă de schimb de scrisori între Uniunea Europeană şi Federația Rusă cu privire la administrarea (4) contingentelor tarifare care se aplică exporturilor de lemn din Federația Rusă în Uniunea Europeană („acordul”). În conformitate cu prevederile acordului, Uniunea şi Federația Rusă au negociat modalitățile tehnice detaliate de administrare a contingentelor tarifare, care sunt prevăzute într-un Protocol privind modalitățile tehnice adoptate în temeiul acordului („protocolul”). Acordul şi protocolul ar trebui să fie semnate. Având în vedere necesitatea de a asigura punerea în aplicare a sistemului de administrare necesar pentru contingentele tarifare care se aplică exporturilor de lemn din Federația Rusă în Uniune începând cu data aderării Federației Ruse la OMC, acordul și protocolul ar trebui să se aplice cu titlu provizoriu de la acea dată, sub rezerva finalizării procedurilor necesare pentru încheierea lor. Pentru a asigura condiții uniforme pentru punerea în aplicare a dispozițiilor acordului şi ale protocolului privind administrarea contingentelor tarifare care se aplică exporturilor de lemn din Federaţia Rusă în Uniune, ar trebui să i se confere Comisiei competențe de executare. Aceste competențe ar trebui să fie exercitate în conformitate cu Regulamentul (UE) nr.182/2011 al Parlamentului  European și  al  Consiliului  din 16 februarie 2011 de stabilire a normelor şi principiilor generale privind mecanismele de control de către statele membre al exercitării competențelor de executare de către Comisie (). () JO L 55, 28.2.2011, p. 13.